armvectores/hy_wikipedia_2023 huggingface dataset:
(8174) 1991 SL2

(8174) 1991 SL2, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 17-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,180267 ա. մ., առավելագույնը մոտենում է 2,7386 ա. մ. հեռավորության վրա և հեռանում 3,6219 ա. մ.։ Արեգակի շուրջ մեկ ամբողջական պտույտ է կատարում 2071,54 երկրային օրվա ընթացքում, իր ուղեծրով շարժվելով միջինում 0,173784 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8174) 1991 SL2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (75001-75100)

Աստերոիդների ցանկ (74901-75000)  • Աստերոիդների ցանկ  • Աստերոիդների ցանկ (75101-75200)
 Աստերոիդների ցանկ (74901-75000)  • Աստերոիդների ցանկ  • Աստերոիդների ցանկ (75101-75200)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Գրիգորի Ռոմանով

Ռոմանով Գրիգորի Վասիլևիչ (փետրվարի 7, 1923(1923-02-07), Borovichskiy Uyezd, Նովգորոդի նահանգ, ՌԽՖՍՀ, ԽՍՀՄ - հունիսի 3, 2008(2008-06-03), Մոսկվա, Ռուսաստան), սովետական պետական և կուսակցական գործիչ։ Սոցիալիստական աշխատանքի հերոս (1983)։ ՍՄԿԿ անդամ 1944 թվականից։ 
Ավարտել է (հեռակա) Լենինգրադի նավաշինության ինստիտուտը (1953)։ Մասնակցել է 1941—1945 թվականների Հայրենական մեծ պատերազմին։ 1946 թվականից աշխատել է Լենինգրադի Ա․ Ա․ ժդանովի անվան գործարանի կենտրոնական կոնստրուկտորական բյուրոյում (կոնստրուկտոր, սեկտորի վարիչ)։ 1955 թվականից՝ նույն գործարանի կուսկոմիտեի քարտուղար, ապա ՍՄԿԿ ԿԿ
կուսկազմակերպիչ։ 1957 թվականից ՍՄԿԿ Լենինգրադի Կիրովյան շրջկոմի քարտուղար, այնուհետև 1-ին քարտուղարը։ 1961 թվականից Ռմանովը ՍՄԿԿ նինգրադի քաղկոմի, 1962 թվականից՝ ՄՄԿԿ Լենինգրադի մարզկոմի քարտուղար, 1963 թվականից 2-րդ քարտուղարն էր։ 1970—1983 թվականներին՝ ՄՄԿԿ Լենինգրադի մարզկոմի 1-ին քարտուղար։ 1983 թվականից՝ ՍՄԿԿ ԿԿ քարտուղար։ ՍՄԿԿ ԿԿ անդամ է 1966 թվականից, ՍՄԿԿ ԿԿ Քաղբյուրոյի անդամության թեկնածու՝ 1973 թվականից, Քաղբյուրոյի անդամ՝ 1976 թվականից։ ՍՍՀՄ VII—X գումարումների Գերագույն սովետի դեպուտատ է։ 1971 թվականից ՍՍՀՄ Գերագույն սովետի Նախագահության անդամ։ Պարգևատրվել է Լենինի 3, Հոկտեմբերյան հեղափոխության և 2 այլ շքանշաններով։


== Ծանոթագրություններ ==
Եվրատեսիլ 2004 երգի մրցույթ

«Եվրատեսիլ 2004 երգի մրցույթը» դարձել է Եվրատեսիլի 49-րդ մրցույթը և տեղի է ունեցել 2004 թվականի մայիսի 12-ին և 15-ին Թուրքիայի երկրորդ մայրաքաղաք Ստամբուլի Abdi İpekçi Arena-ում։ Մրցույթի ազգային հեռարձակող կազմակերպությունը եղել է TRT հեռուստաընկերությունը։:


== Հղումներ ==
Եվրատեսիլի պաշտոնական կայք
Մյոնխբերգ

Մյոնխբերգ  (գերմ.՝ Mönchberg), կոմունա Գերմանիայում։ Գտնվում է Բավարիա երկրամասում։
Ենթարկվոըն է Ստորին Ֆրանկոնիա վարչական շրջանին։ Մտնում է Միլտենբերգի շրջանի մեջ։ Բնակչությունը 2555 մարդ է (2010 թվականի դեկտեմբերի 31-ին)։ Զբաղեցնում է 24,15 կմ² տարածք։ Պաշտոնական կոդ՝ 09 6 76 141։


== Ծանոթագրություններ ==


== Արտաքին հղումներ ==
Պաշտոնական էջ
Դմիտրովկա (գյուղ, Մաշևկայի շրջան)

Անվան այլ կիրառումների համար տե՛ս՝ ԴմիտրովկաԴմիտրովկա (ուկրաիներեն՝ Дмитрівка), գյուղ Ուկրաինայի Պոլտավայի մարզի Մաշևկայի շրջանում։ Բնակավայրը նախկինում նաև անվանվել է Լիվենցևկա։
2001 թվականի տվյալներով Դմիտրովկա գյուղում բնակվում էր 703 մարդ։ Բնակավայրը զբաղեցնում է 0,242 կմ² տարածք։ Բնակչության խտությունը կազմում էր 2904,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալան Սթիվել

Ալան Սթիվել (Alan Stivell, ի ծնե՝ Ալան Կոշեվելու, հունվարի 6, 1944(1944-01-06), Riom), բրետոնացի երաժիշտ և երգիչ, կատարում է կելտական տավիղով սկսած 1970-ականների սկզբից, որի միջոցով նա վերակենդանացրել է կելտական, մասնավորապես բրետոնական տավիղը և ընդհանուր մշակույթը, դարձնելով կելտական երաժշտությունը համաշխարհային էթնիկական երաժշտության մասնիկը։


== Ծանոթագրություններ ==
Անապատային աղվես

Անապատային աղվեսը (լատ.՝ Vulpes rueppellii), որը երբեմն անվանվում է նաև Ռուփփելի աղվես (գերմանացի բնագետ Էդուարդ Ռուփփելի պատվին) անապատային շրջաններում ապրող աղվես է, որը պատկանում է իրական աղվեսների շարքին։ Հանդիպում է Աֆրիկայի հյուսիսից մինչև Աֆղանստանի և հարավարևմտյան Պակիստանի տարածքում։


== Արտաքին կառուցվածք ==

Չափսերով շատ փոքր այս աղվեսը ավելի փոքր է սովորական աղվեսից։ Ունի 40-52 սմ մարմնի երկարություն և կշռում է մոտ 1,7 կիլոգրամ։ Ինչպես և մյուս անապատային աղվեսները, այս աղվեսի ականջները նույնպես շատ լայն են։ Պոչը շատ երկար է և ունի համարյա նույն երկարությունը ինչ մարմինը։ Թաթերի շուրջը կան հատուկ մազեր, որոնք օգնում են այս աղվեսին արագ շարժվել ավազի վրայով և չզգալ ավազի տաքությունը։ Մորթին հիմնականում բաց գույնի է, իսկ դեմքի հատվածի և պոչի մազերը՝ ավելի մուգ։ Պոչի ծայրը սպիտակ է։ Անապատային աղվեսը շատ նման է ֆենեկ աղվեսին, սակայն նրանից չափսով ավելի մեծ է։ Անապատային աղվեսի գանգը չափսով ավելի փոքր է և ավելի նեղ։


== Վարքը ==
Անապատային աղվեսները օգտագործում են հոտառական ազդանշաններ իրենց տարածքը ընդգծելու և թշնամիներից պաշտպանվելու համար։ Երբեմն էգ աղվեսները հոտառական ազդանշանները օգտագործում են իրենց ձագերին պաշտպանելու համար։
Անապատային աղվեսները իրար հետ շփվում են ձայնային ազդանշաններով։ Նրանք կարող են շան պես հաչալ։

Սովորաբար այս աղվեսները ապրում են 3-15 անդամներից բաղկացած խմբերում, սակայն խմբից հեռանում են ձագեր ունենալու նպատակով։ Յուրաքանչյուր աղվես իր տրամադրության տակ ունի մոտ 50-70 քառակուսի կիլոմետր տարածք և արուներինը ավելի մեծ է քան էգերինը։
Անապատային աղվեսները ապրում են իրենց փորած բներում, որոնք հաճախ փոխում են։ Բները փորում են քարերի և ծառերի տակ։
Դարերի ընթացքում անապատային աղվեսները ստիպված են եղել տեղափոխվել անապատային տարածքներ պաշտպանվելով իրենցից ավելի մեծ և ուժեղ կարմիր (սովորական) աղվեսներից։
Նրանց հիմնական թշնամիները վայրի թռչուններն են՝ տափաստանային արծիվները և եղջրավոր բուերը (բուբո)։


== Բազմացումը ==
Էգ աղվեսի 50-53 օր տևող հղիությունից հետո ծնվում են երկուսից չորս ձագուկ որոնք սնվում են մորական կաթով մինչև ութ շաբաթական դառնալը։ Նրանք ապրում են բների խորքում՝ այդպիսով պաշտպանվելով թշնամիներից։


== Սնունդը ==
Անապատային աղվեսները ամենակեր են և հիմանականում սնվում են միջատներով։ Նրանք որսում են գիշերը։ Կարող են ուտել տարբեր մանր կրծողներ, սողուններ, թռչնի ձվեր և այլն։ Երբեմն հարձակվում են նաև ընտանի կենդանիների վրա։


== Տարատեսակները ==
Հայտնի են անապատային աղվեսի հինգ տարատեսակ՝

Vulpes rueppellii rueppelli
Vulpes rueppellii caesia
Vulpes rueppellii cyrenaica
Vulpes rueppellii sabaea
Vulpes rueppellii zarudneyi


== Արտաքին հղումներ ==
Picture of Rüppell's fox near Lake Nasser, Egypt.
Rüppell's fox postal stamps on YouTube
Շտետլ

Շտետլ (իդիշ՝ שטעטל ավան կամ փոքր քաղաք), մինչև Հոլոքոստը Արևելյան Եվրոպայում տարածված փոքր կիսաքաղաքատիպ ավաններ, որոնց հիմնական բնակչությունը կազմում էին հրեաները։ Հրեական շտետլերը գտնվում էին այն տարածքներում, որոնք 18-րդ դարի վերջից կազմում էին Ռուսական կայսրությունում հրեաների համար սահմանված նստակեցության շրջանները (Լեհական թագավորություն, Լիտվա, Բելառուսական նահանգապետություն, Բեսարաբիա, ինչպես նաև ժամանակակից Ուկրաինայի տարածքի մի մասը).)։ Հրեական շտետլերի հիմնական լեզուն էր իդիշը։
19-20-րդ դարերի ընթացքում տեղի ունեցած մի շարք պատմական իրադարձությունների պատճառով և դրանց հաջորդող Հոլոքոստի արդյունքում համարյա ամբողջապես ոչնչացվել են հրեական շտետլերը և եվրոպական իդիշերեն մշակույթը։


== Ծանոթագրություններ ==
Լեոնիդ Յակոբսոնի անվան բալետի թատրոն

Սանկտ Պետերբուրգի Լեոնիդ Յակոբսոնի անվան պետական ​​ակադեմիական բալետի թատրոն (Յակոբսոնի բալետ), առաջին բալետային թատրոնն է ԽՍՀՄ-ում, որը ստեղծվել է օպերային խմբից առանձին։ Հիմնադրվել է 1966 թվականին պարող և պարուսույց Պյոտր Գուսևի կողմից որպես «Կամերային բալետ», հետագայում որպես «Խորեոգրաֆիկ մանրաերկեր»։ 1969 թվականից մինչև 1975 թվականի հոկտեմբեր թիմը գլխավորել է Լեոնիդ Յակոբսոնը։ 2011 թվականից թատրոնի գեղարվեստական ​​ղեկավարն է Անդրիան Ֆադեևը։


== Շենք ==
Յակոբսոնի բալետի շենքը գտնվում է Սանկտ Պետերբուրգի Մայակովսկու 15 հասցեում։
Այս հասցեում էր գտնվում պետական ​​ձիաբուծության գլխավոր տնօրինության շենքերի համալիրը։ Փողոցին նայող գլխավոր շենքը կառուցվել է 1834-1835 թվականներին՝ ճարտարապետ Զ.Ֆ. Կրասնոպևկովի նախագծով։ Հետագայում դրան ավելացվել են ախոռ և ծառայողական մասնաշենքեր, իսկ 1904-1905 թվականներին բակում կառուցվել է կլոր ձիավարժարան։ 1920-ական թվականներին Համալիրի տարածքի մի մասը տրվել է որպես կոմունալ բնակարաններ։ Նրանցից բացի շենքում տեղակայվել են Լենինգրադի պետական ձիաբուծարանը և Հյուսիս-արևմտյան վիճակագրական վարչությունը։ 1972 թվականին Լենինգրադի քաղաքային գործկոմի 03/06/1970 և 05/29/1972 որոշումներով բակի կենցաղային շենքերը և ձիավարժարանը փոխանցվել են խորեոգրաֆիկ բալետային խմբի տնօրինությանը։
Պետական ​​ձիաբուծության գլխավոր տնօրինության շենքերի համալիրը և Սանկտ Պետերբուրգի ձիավարժարանը ներառված է Ռուսաստանի Դաշնության ժողովուրդների մշակութային ժառանգության օբյեկտների (պատմության և մշակույթի հուշարձաններ) պետական ​​գրանցամատյանում որպես տարածաշրջանային նշանակության քաղաքաշինության և ճարտարապետական հուշարձաններ։


== Գործունեություն ==
Թատրոնը հիմնադրվել է 1966 թվականի նոյեմբերի 12-ին ԽՍՀՄ մշակույթի նախարարության պատվերով՝ «Խորեոգրաֆիկ մանրանկարներ» անունով։ Լեոնիդ Յակոբսոնը թատրոնը ղեկավարել է 1969-1976 թվականներին։ Նրա մահից հետո Կիրովի անվան թատրոնի ղեկավար Ասկոլդ Մակարովը զբաղեցրեց գեղարվեստական ​​ղեկավարի պաշտոնը։ Այդ ընթացքում թատրոնում հայտնվեցին արտասահմանյան պարուսույցների ներկայացումներ, մեծածավալ դասական գործեր։ 2011 թվականից թատրոնի գեղարվեստական ​​ղեկավարն է Ռուսաստանի վաստակավոր արտիստ Անդրիան Ֆադեևը։
Թատերախումբը Սանկտ Պետերբուրգի բարձրագույն «Ոսկե սոֆիտ» թատերական մրցանակի դափնեկիր է։ Թատերախմբի խաղացանկում եղել է «Սպարտակ», «Ժիզել», «Կարապի լիճը», «Շչելկունչիկ», «Պակիտա», «Շոպենիանա», «Քնած գեղեցկուհին», «Դոն Կիխոտ», «Ռոմեո և Ջուլիետ», «Հազարան բլբուլ» և այլ հանրաճանաչ դասական ներկայացումներ։


== Բալետի պարողներ ==
Նրա ամենահայտնի և տաղանդավոր պարողներից են եղել Նատալյա Մակարովան, Միխայիլ Բարիշնիկովը, Ալլա Օսիպենկոն, Մայա Պլիսեցկայան։
Թատերախմբի առաջատար մենակատարներն են Ալլա Բոչարովան, Սվետլանա Սվինկոն, Ելենա Չեռնովան, Ստեփան Դեմինը, Դենիս Կլիմուկը, Անդրել Սորոկինը։


== Ծանոթագրություններ ==
Հունգարական ֆիլհարմոնիկ

Հունգարական ֆիլհարմոնիկ կամ Ֆիլհարմոնիա Հունգարիկա (Philharmonia Hungarica), սիմֆոնիկ նվագախումբ, աշխատել է 1956-2001 թվականներին և բաղկացած է եղել հունգարացի երաժիշտներից, որոնք 1956 թվականին խորհրդային զորքերի կողմից Հունգարական ապստամբությունը ճնշելուց հետո չցանկացան մնալ Հունգարիայում։ Ի սկզբանե հիմնադրվել է Բադենում, Վիեննայի մոտակայքում, ապա հիմնավորվել է գերմանական Մարլ քաղաքում։ Առաջին համերգը կայացել է 1957 թվականի մայիսի 28-ին։


== Ղեկավարներ ==
Փախստականներից կազմված այս նվագախմբի առաջին ղեկավարը եղել է Զոլտան Ռոժնյային (1956-1961), որի գլխավորությամբ Հունգարիայի լավագույն տաղանդավոր երաժիշտներ հավաքվեցին, և նվագախումբը 1959 թվականին մեծ հաջողությամբ շրջագայել է ԱՄՆ-ում։ Սկզբնական շրջանում նվագախմբին մեծ աջակցություն է ցուցաբերել Անթալ Դորատին, լինելով նրա պատվավոր նախագահը։ Դորատիի մահից հետո, 1988 թվականին այդ պաշտոնը զբաղեցրել է Իեհուդի Մենուհինը։
1961-1967 թվականներին նվագախումբը գլխավորում էր Միլտիադես Կարիդիսը։ Ապա երկար տարիների ընթացքում նվագախումբը ղեկավարել է Ալոիս Շպրինգերը։ Անտալ Դորատիի հետ հերթագայելով Շպրինգերը 1970-ական թվականներին Հունգարական ֆիլհարմոնիկ նվագախմբի հետ իրականացրել է եզակի նախագիծ. Յոզեֆ Հայդնի բոլոր՝ 104 սիմֆոնիաների ամբողջական ձայնագրությունը։ Աշխարհում այն հայտնի է որպես առաջին նման ձայնագրություն, թեև դրանից առաջ Էռնստ Մերցենդորֆերը Հայդնի բոլոր սիմֆոնիաները ձայնագրել էր Վիենայի կամերային նվագախմբի հետ, որը ավելի պակաս հնչեղություն է ունեցել։
Նվագախմբի գոյության վերջին տարիներին այն գլխավորել է Յուստուս Ֆրանցը, ապա Ռոբերտ Բահմանը։


== Լուծարում ==
Նվագախմբի գոյության ողջ ընթացքում, ակնհայտ քաղաքական դրդապատճառներով (Արևմտյան Գերմանիան ձգտում էր օգտագործել հակախորհրդային քարոզչական պոտենցիալը), այն ստացել է զգալի ֆինանսական և կազմակերպչական աջակցություն ԳԴՀ կառավարության կողմից։ Այդ աջակցությունը շարունակվել է ոչ միայն սառը պատերազմի ընթացքում, այլ նաև 1990 թվականին երկաթե վարագույրի ընկնելուց հետո։ Թեև այն բանից հետո, երբ կոմունիստական վարչակարգը Հունգարիայում դադարեցրեց իր գոյությունը, այդ աջակցությունը աստիճանաբար պակասել էր։ 
Նվագախմբի նկատմամբ հետաքրքրության աստիճանական անկման հետևանքով  2001 թվականի սկզբին ամբողջովին դադարեցվել է պետական սուբսիդավորումը և այն այն լուծարվել է։ Հրաժեշտի համերգը կայացել է Դյուսելդորֆում, ապրիլի 22-ին։ Անտոն Բրուքների Իներորդ սիմֆոնիան լսելու համար հավաքվել էին ընդամենը 150 ունկնդիր (դահլիճի 2000 մարդ հնարավորության դեպքում), այն բանից հետո, երբ Գերմանիայի նվագախմբային միությունը կեղծ հաղորդագրություն էր տարածել, որ համերգը հետաձգվելու է։ Նվագախումբը փրկելու պլանները տապալվել էին, քանի որ այն այլևս քաղաքական հետաքրքրություն չէր ներկայացնում։ 


== Ծանոթագրություններ ==


== Արտաքին հղումներ ==
Արխիվային պատճեն պաշտոնական կայքի(գերմ.)
Նվագախմբի ծագման մասին հոդված "Time" ամսագրում Archived 2013-08-11 at the Wayback Machine. (անգլ.)
Orchester der Philharmonia Hungarica Archived 2016-03-04 at the Wayback Machine.
Ֆոգաս դե Տորդերա

Ֆոգաս դե Տորդերա (իսպ՝ Fogás de Tordera), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սելվա շրջանի կազմում։ Տարածքը զբաղեցնում է 32.12 կմ²։ Բնակչությունը՝ 1513 մարդ ( 2010 թվականի տվյալներով)։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Instituto de Estadística de Cataluña
Զակամենսկի շրջան (Բուրյաթիա)

Զակամենսկի շրջան (ռուս.՝ Закаменский район, բուրյաթերեն՝ Захааминай аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1927 թվականին։ Վարչական կենտրոնը՝ Զակամենսկ։


== Աշխարհագրություն ==
Շրջանի տարածքի մակերեսը կազմում է 15320 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30049 մարդ։ Բնակչության խտությունը կազմում էր 1,96 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Քևին Բեյքոն

Քևին Նորվուդ Բեյքոն (անգլ.՝ Kevin Norwood Bacon, հուլիսի 8, 1958(1958-07-08)[…], Ֆիլադելֆիա, Փենսիլվանիա, ԱՄՆ), ամերիկացի դերասան և երաժիշտ։ Հանդիսատեսին առավել հայտնի է «Առանց կապանքների» (1984), «Ջոն Ֆ. Քենեդի. Կրակոցներ Դալասում» (1991), «Մի քանի լավ տղաներ» (1992) «Ապոլլոն 13» (1995), «Խորհրդավոր գետը» (2003) ֆիլմերից։
Դերասանական կարիերայի ընթացքում շահել է մեկ Ոսկե գլոբուս, երեք Կինոդերասանների գիլդիայի մրցանակ, ինչպես նաև մեկ անգամ առաջադրվել Պրայմթայմ Էմմի մրցանակի։ Բրիտանական «The Guardian» օրաթերթի կողմից որակվել է որպես «Ակադեմիայի մրցանակի երբևէ չառաջադրված լավագույն դերասաններից մեկը»։
2003 թվականին ձեռք է բերել սեփական աստղը Հոլիվուդյան փառքի ծառուղում։


== Ծանոթագրություններ ==


== Արտաքին հղումներ ==

Պաշտոնական կայք(անգլ.)
Էջը IMDb կայքում(անգլ.)
Անդռե (գյուղ, Պիլվա շրջան)

Անդռե (էստ․՝ Andre), գյուղ Էստոնիայի Պիլվամաա նահանգի Պիլվա շրջանում։
2011 թվականի տվյալներով գյուղում բնակվում էր 58 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գարուն (ամսագիր, Թիֆլիս)

Անվան այլ կիրառումների համար տե՛ս՝ Գարուն (այլ կիրառումներ)«Գարուն», մանկավարժական ամսագիր։ Լույս է տեսել 1866 թ.-ին Թիֆլիսում։ Հրատարակիչ-խմբագիր՝ Սեդրակ Մանդինյան։
Տպագրել է կրթությանը, պատմությանը, պատմաաշխարհագրական հայտնագործություններին նվիրված և կրոնաբարոյական, դաստիարակչական հոդվածներ, երեխաներին մատչելի տեղեկություններ հաղորդել բնության, մարդակազմության ու հասարակական կյանքի մասին։ Անդրադարձել է Ստեփան Նազարյանցի «Հանդէս նոր հայախօսութեան» աշխատությանը, տպագրել զանազան հաղորդումներ։ Աշխատակցել են Ա. Տեր-Հակոբյանցը, Վ. Շահվերդյանցը, Կ. Օձնեցին և ուրիշներ։


== Գրականություն ==
Առաջին «Գարունը»։ «Գարուն», 1967, № 1։


== Ծանոթագրություններ ==
Հաջի Բանիի մզկիթ

Հաջի Բանիի մզկիթ (ադրբ.՝ Hacı Bani Məscidi), 16-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրը։


== Պատմություն ==

Մզկիթը գտնվում է Շիրվանշահերի ապարանքների մոտ։ Շատ պատմական մզկիթների պես , Հաջի Բանիի մզկիթի պատի վրա ևս կա արձանագրություն , որտեղ նշված է, որ Հաջի Բանիի մզկիթը կառուցվել է 16-րդ դարում, ճարտարապետ Հաջի Բանիի կողմից։ Հաջի Բանիի մզկիթի կենտրոնը գմբեթային է։ Ներքին մուտքի մոտ կանգնած է լայնածավալ միհրաբը։ Մեկ այլ վիմագրային գրառում վկայում է, որ Հաջի Բանիի մզկիթը վերականգնվել է 1903 թվականին։ Այն ժամանակ իրականացվել է վերանորոգման աշխատանքներ և ավելացվել է հատուկ մաս, որը նախատեսված կանանց համար։ Մզկիթի երկու պատուհանների շնորհիվ աղոթասրահն ավելի է լուսավորվել։
Մզկիթի ճարտարապետության ոճը պատկանում է Շիրվան-Ապշերոնի ճարտարապետական դպրոցին։ Մզկիթը գործում է Իչարի Շահար պետական պատմական արգելավայրի վարչության վերահսկողության ներքո։ 


== Տես նաև ==
Իչարի Շահար (Բաքվի թաղամաս)
Ջումա մզկիթ (Բաքու)
Շիրվանշահերի ապարանքներ
Թազափիր մզկիթ
Հեյդար մզկիթ


== Ծանոթագրություններ ==
Թռչնանիշ

Թռչնանիշ,փշիկ, «այո» իմաստն արտահայտող նշան (✓, ✔, ☑, և այլն). օրինակ՝ «Այո, արված է» կամ «Այո, ճիշտ է»։ Քվեարկության թերթիկներում այդ նպատակով օգտագործվում է Խաչի նշանը, սակայն վերջինս սովորաբար նշանակում է «Ոչ»։


== Unicode ==
Յունիկոդը տրամադրում է թռչնանիշի մի քանի տեսակներ.

U+2713 ✓ CHECK MARK
U+2714 ✔ HEAVY CHECK MARK
U+2610 ☐ BALLOT BOX
U+2611 ☑ BALLOT BOX WITH CHECK


== Արտաքին հղումներ ==
http://dic.academic.ru/dic.nsf/ogegova/37162
http://lenta.ru/news/2011/07/27/symbol/
Թեքական լեզուներ

Թեքական լեզուներ, ըստ լեզուների ձևաբանական (տիպաբանական) դասակարգման՝ աշխարհի լեզուների մի խումբ (մյուս խմբերն են՝ անջատական, կցական, բազմահամադրական)։ 
Թեքական լեզուներին հատուկ կառուցվածքային առանձնահատկություններն են՝ 

ներքին թեքման առկայությունը, այսինքն՝ արմատահնչյունի փոփոխությամբ բառային և քերականական իմաստներ տարբերակելը (միևնույն արմատից, բառից տարբեր բառեր կամ քերականական ձևեր ստեղծելը), ինչպես՝ արաբ. kitab՝ գիրք, katib՝ գրող, քարտուղար, գրաբար՝ մատն (ուղղ–հայց.), մատին (սեռ–տր.),
միևնույն մասնիկի (վերջավորության) մեկից ավելի քերականական իմաստ արտահայտելը, ինչպես, գրաբար՝ (զ)տունս, որտեղ բառաձևի ս մասնիկն ունի հոլովի և թվի քերականական իմաստներ,
մասնիկավորման բնույթը, ավելացող մասնիկը կարծես միահյուսվում է հիմքին և շատ դեպքերում հիմքն առանց մասնիկի անկախ (իբրև ինքնուրույն բառաձև) գործածվել չի կարող, օրինակ՝ ռուս. семья, семьи:Թեքական կառուցատիպ ունեն հիմնականում սեմա–քամյան և հնդեվրոպական լեզուները, ընդ որում, ներքին թեքումը ավելի բնորոշ է սեմականին, թեքական մասնիկավորումը՝ հնդեվրոպականին։ Անխառ թեքական լեզուներ չկան։ Թեքական կառուցվածքը սովորաբար ուղեկցվում է այլ կառուցատիպի միջոցներով։


== Գրականություն ==
Աճառյան Հ., Լիակատար քերականություն հայոց լեզվի, Ներածություն, Ե., 1955, հ. 1–6, Ե., 1952 – 71:
(391) Ինգեբորգ

(391) Ինգեբորգ (անգլ.՝ Ingeborg), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1894 թվականի նոյեմբերի 1-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,319869 ա. մ., առավելագույնը մոտենում է 1,6103 ա. մ. հեռավորության վրա և հեռանում 3,0295 ա. մ.։ Արեգակի շուրջ մեկ ամբողջական պտույտ է կատարում 1290,61 երկրային օրվա ընթացքում, իր ուղեծրով շարժվելով միջինում 0,278939 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,17° անկյուն։
Ինգեբորգ աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(391) Ինգեբորգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սպա

Անվան այլ կիրառումների համար տե՛ս՝ Սպա (այլ կիրառումներ)
Սպա, հրամանատարական կազմի ներկայացուցիչ զինված ուժերում կամ այլ ուժային կառույցներում։ Սկզբում սպա են անվանել որոշակի պետական պաշտոններ վարողներին, 16-րդ դարից՝ զորահրամանատարներին։ 
Առաջին անգամ սպայական կոչումները առաջացել են 16-րդ դարի 70-ական թվականներին արևմտա-եվրոպական երկրներում։ Ավատատիրական ժամանակաշրջանում սպաները հավաքագրվում էին ազնվականությունից և կազմում էին յուրահատուկ փակ կաստաներ։


== Տես նաև ==
Զինվորական կոչումներ
Քոջայելիի մարզ

Քոջայելիի մարզ (թուրքերեն՝ Kocaeli ili), նահանգ Թուրքիայի Հանրապետության Մարմարածովյան տարածաշրջանում։


== Տես նաև ==
Թուրքիայի վարչական բաժանում
Մարմարածովյան տարածաշրջան


== Ծանոթագրություններ ==
Սանաա

Սանաան (արաբ․՝ صنعاء‎‎‎), Եմենի մայրաքաղաքը։ Բնակչությունը՝ 2 575 347 մարդ (2012)։


== Անվանում ==
Որոշ լեգենդների համաձայն, Սանաա անունը ծագում է Սամի քաղաքի անունից՝ ի պատիվ Նոյի որդի Սեմի։


== Աշխարհագրություն ==
Քաղաքը գտնվում է Եմենի խորքում, 2200 մ բարձրության լեռնաշղթայի վրա․ շրջապատված է լեռներով։ Սանաան իր աշխարհագրական դիրքով դասվում է աշխարհի ամենաբարձր մայրաքաղաքների շարքը։


== Կլիմա ==
Սանաայի կլիման արևադարձային անապատային է։ Սակայն ծովի մակարդակից բարձր բարձրության (2200 մ) վրա գտնվելու պատճառով, քաղաքում կլիման մեղմ է։ Ամառը տաք է, միայն երբեմն է լինում շատ շոգ։
Ձմեռը մեղմ է, երբեմն լինում են նաև սառեցումներ։ Տարեկան տեղումների միջին քանակը 200 մմ է, գրեթե ինչպես ամռան ամիսներին։


== Ժողովրդագրություն ==


== Ծանոթագրություններ ==
Կովիլնոե (այլ կիրառումներ)

Կովիլնոե, կարող է վերաբերել՝

Կովիլնոե - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Կովիլնոե - գյուղ, Ուկրաինայի Ղրիմի Ինքնավար Հանրապետության Ռազդոլնոյեի շրջանում
Մուտուիպի

Մուտուիպի (պորտ.՝ Mutuípe), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ժեկիե գավառի կազմի մեջ։ Բնակչությունը կազմում է 20 441 մարդ՝ 2006 թվականի տվյալներով։ Գրավում է 273,320 կմ2 տարածք։ Բնակչության խտությունը՝ 74,8 մարդ/կմ²։


== Պատմություն ==
Քաղաքը հիմնադրվել է 1926 թվականի հուլիսի 26-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 46.030.228,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.250,76 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,657 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Հենրի շրջան (Այովա)

Անվան այլ կիրառումների համար տե՛ս՝ Հենրի շրջան (այլ կիրառումներ)Հենրի շրջան (անգլ.՝ Henry County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.124 կմ² է, բնակչությունը՝ 20.145 մարդ (2010 թ. տվյալներով)։ Շրջկենտրոնն է Մաունտ Փլեզանտ բնակավայրը։ Կազմավորվել է 1836 թ.։
Վոլինյան բարձրավայր

Վոլինյան բարձրավայր, բարձրավայր է Ուկրաինայի արևմուտքում։ Վոլինյան բարձրավայրը Պոդոլյանի հետ հաճախ միացնում են Վոլին-Պոդոլյան բարձրության մեջ։ Միջին բարձրությունը կազմում է 220 - 250 մ, առավելագույն բարձրությամբ կետն է 341 մ (Միզոչյան բլրաշար)։
Վոլինյան բարձրավայրը գտնվում է Ուկրաինայի Վոլինի և Ռովնոյի մարզերի սահմաններում, տարածվում է Արևմտյան Բուգ գետից մինչև Կորչիկ (Սլուչ գետի վտակ) գետը։ Բարձրավայրի երկարությունն է մոտ 200 կմ, և լայնությունը՝ 40-50 կմ։
Վոլինյան բարձրավայրը հյուսիսում խոյանում է Պոլեսյան ցածրավայրի վրա մոտ 30-50 մ բարձրությամբ սանդղավանդով։ Հարավում բարձրավայրը բաժանված է Փոքր Պոլեսիե հարթավայրից ոչ մեծ սանդղավանդով։ Հյուսիսում այն սահմանակցում է Բրեստյան Պոլեսիեի հետ։
Դոլգովո (գյուղ, Պավլովսկի շրջան)

Դոլգովո (ռուս.՝ Долгово), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդորրության գոտի

Անդորագրության գոտի, համեմատաբար թույլ քամիների շրջան, որն անջատում է հյուսիսային և հարավային կիսագնդերի պասատները։
Անդորագրության գոտու լայնությունը 200–700 կմ է, դիրքը՝ փոփոխական, օրինակ՝ Ատլանտյան օվկիանոսի վրա գարնանն այն տարածվում է հասարակածից մինչև հյուսիսային լեռներ 3°, աշնանը՝ հյուսիսային լեռներ, 11°–3°։ Գոտուն բնորոշ են ահեղ ամպրոպներով ուղեկցվող արևադարձ, տեղատարափ անձրևները։
Բուտիկ

Բուտիկը (ֆր.՝ boutique «ոչ մեծ խանութ», «կրպակ» ), ոչ մեծ նեղ մասնագիտացված խանութ՝ հաճախորդների սահմանափակ քանակով։ Բուտիկներում սովորաբար վաճառվում է մոդայիկ, թանկարժեք հագուստ կամ ոսկերչական իրեր։
Մթերային բուտիկը՝ նրբաճաշակ խորտիկների ոչ մեծ խանութ է։ Որպես կանոն մթերային բուտիկը գտնվում է նույնանուն ռեստորանի կողքին։
Խամիշկի

Խամիշկի (ռուս.՝ Хамышки, ադըղե.՝ ХъымыщкІэй), գյուղ Ռուսաստանի Դաշնության Ադըղեայի Հանրապետության Մայկոպի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 748 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերտանգլ

Բերտանգլ (ֆր.՝  Bertangles), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 620 մարդ, բնակչության խտությունը` 72.35 մարդ/կմ²։ Բնակավայրը զբաղեցնում է 8.57 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 8 կմ հյուսիս։


== Բնակչություն ==


== Տնտեսություն ==
2010 թվականին ուներ 415 աշխատունակ (15-64 տարեկան) բնակիչ, որոնցից ակտիվ էին 270-ը, իսկ ոչ ակտիվները` 145։ Ակտիվության ցուցանիշը կազմում է 65,1 %։ 270 աշխատունակ մարդկանցից աշխատել է 254 անձ (127 տղամարդ և 127 կին)։ Գործազուրկ են եղել 16 անձ (11 տղամարդ և 5 կին)։ 145 անաշխատունակներից 43 եղել են աշակերտներ կամ ուսանողներ, 72-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստամբուլի ամենաբարձր շենքերի ցանկ

Ստամբուլի ամենաբարձր շենքերի ցանկը (թուրքերեն՝ İstanbul'daki gökdelenler), ներառում է Ստամբուլի 20 ամենաբարձր շենքերը։ Ցանկը կազմվել էր Emporis.com կայքի կողմից։ Ամենաբարձր շենքերը հիմնականում տեղակայված են Ստամբուի Լևենտ (Բեշիկթաշ շրջան) և Մասլակ (Սարըյեր շրջան) թաղամասերում, ինչպես նաև Շիշլիում և Աթաշեհիրում։


== Ցանկ ==


== Պատկերասրահ ==

		
		
		
		
		


== Ծանոթագրություններ ==
Բոնվալին

Բոնվալին (ֆր.՝ Bonnesvalyn), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլե Կոտրե կանտոնայի կազմի մեջ։ Կոմունայի շրջանը՝ Շատո Տիերի։
INSEE կոդը՝ 02099.


== Բնակչություն ==
2010 թվականին բնակչությունը կազմել է 161 մարդ։

,,


== Տնտեսություն ==
2010 թվականի տվյալներով 152 աշխատունակ տարիքի մարդկանցից (15-64 տարեկան) 131-ը տնտեսապես ակտիվ էին, 21-ը անգործունակ (Ակտիվության ցուցանիշը — 86,2 %, 1999 թվականին եղել է՝ 69,8 %)։ 131 աշխատունակ բնակիչներից 122-ը աշխատում էին (70 տղամարդ և 52 կին), անաշխատանք էին 9-ը (4 տղամարդ և 5 կին)։ 21 անգործունակ մարդկանցից 7-ը ուսաանողներ են և աշակերտներ, 6-ը թոշակառու, մնացած 8-ը անգործունակ են ուրիշ պատճառով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ.Բոնվալին (ֆր.)
Բողոքի ակցիաներ Պրահայում (2019)

2019 թվականի հունիսի 23-ին Պրահայում անցկացվել է բողոքի զանգվածային ակցիա՝ վարչապետ Անդրեյ Բաբիշի հրաժարականի պահանջով։ Տարբեր տվյալների համաձայն՝ բողոքի ակցիային մասնակցել է 200.000-500.000 մարդ։ Ընդ որում՝ բողոքի ակցիային մասնակցություն են ունեցել մարդիկ՝ Չեխիայի բազմաթիվ վայրերից։ Բազմաթիվ քաղաքացիներ մայրաքաղաք էին գնացել Չեխիայի տարբեր շրջաններից։ Պրահա տանող ավտոբուսների և գնացքների տոմսերը վաճառվել էին դեռևս շաբաթվա սկզբին։


== Բողոքի ակցիա ==

Ցուցարարների գլխավոր պահանջը վարչապետ Բաբիշի հրաժարականն էր։ Բողոքի ակցիայի մասնակիցներն իրենց ձեռքերում պահում էին պաստառներ, որոնց վրա վարչապետի հրաժարականի պահանջով գրառումներ էին արված։ Ակցիաներն անցկացվում են «Ամո՛թ Բաբիշին» և «Ամեն ինչ կախված է մեզնից» լոզունգների ներքո։ Ցուցարարները վարչապետ Բաբիշին մեղադրում էին տարատեսակ հանցագործությունների կատարման մեջ և պահանջում էին վերջինիս հրաժարականը։ Չեխիայի խորհրդարանում տեղի ունեցավ քվեարկություն՝ վարչապետ Անդրեյ Բաբիշին անվստահություն հայտնելու վերաբերյալ։
Սա վարչապետ Բաբիշի դեմ առաջին բողոքի ակցիան չէ։ Այսպես. 2018 թվականի ապրիլին Չեխիայի ավելի քան 20 քաղաքներում իրականացվում էին բողոքի ակցիաներ, որոնք ուղղված էին Չեխիայի Հանրապետության վարչապետի պաշտոնում Անդրեյ Բաբիշի նշանակմանը։ Բողոքի ակցիաների սկզբում ցույցերի մասնակիցներն ստորագրեցին պետիցիաներ, որոնք ուղղված էին Բաբիշին՝ վարչապետի պաշտոնն ստանձնելուն խոչընդոտելուն։
Ավելի վաղ Բաբիշը քննադատության էր ենթարկվում զանգվածային լրատվության միջոցների և ընդդիմադիր կուսակցությունների կողմից. քննադատության թիրախում հայտնվել էր նրա՝ օլիգարխ կինելու հանգամանքը, քանի որ քննադատները նշում էին, որ նրա կառավարչական պաշտոնն ազդեցություն կունենա նրա կոմերցիոն մոտիվացիայի վրա, ինչն էլ կհանգեցնի շահերի բախման կամ պաշտոնեական կոնֆլիկտի։ Դա է պատճառը, որ նրան համեմատում էին Սիլվիո Բերլուսկոնիի հետ. օրինակ՝ Foreign Policy ամսագիրը նրան անվանել է «Բաբիսկոնի», ինչին ի պատասխան՝ Բաբիշն սպառնում էր դատական հայցով հանդես գալ։
Սա վերջին երեսուն տարիների ընթացքում Չեխիայում անցկացված ամենախոշոր բողոքի ակցիան է՝ 1989 թվականի թավշյա հեղափոխությունից հետո։ Բողոքի ակցիաներին իրենց անվերապահ աջակցությունն են հայտնել այնպիսի հայտնի անձինք (չեխական ծագմամբ), ինչպիսիք են՝ դերասան Զդենեկ Սվերակը և երգիչ Կլուս Տոմաշը։ Բողոքի ակցիաներին քննադատական մոտեցում է ցուցաբերել Չեխիայի Հանրապետության նախկին նախագահ Վացլավ Կլաուսը։ Արտասահմանյան լրատվամիջոցները նշում են բողոքի ակցիաների՝ հանգիստ և բարեկամական մթնոլորտի մասին՝ դրանք անվանելով «մեծ պիկնիկ»։


== Ծանոթագրություններ ==


== Արտաքին հղումներ ==
Ռուսաստանին հարող Անդրեյ Բաբիշը
Գիշեր (Մինաս Ավետիսյան)

«Գիշեր», հայ նկարիչ Մինաս Ավետիսյանի որմնանկարը, որը նա նկարել է 1973 թվականին, Գյումրու «Օմեգա» գործարանի պատին։


== Պատմություն ==
1973 թվականին Գյումրիի գործարաններից մեկի պատին «Գիշեր» որմնանկարի դիմացի պատին հեղինակը ստեղծել է նաև  «Ցերեկ» որմնանկարը։ Երկու որմնանկարն էլ լրջորեն վնասվել էին 1988 թվականի Սպիտակի երկրաշարժի ժամանակ։
2019 թվականին իտալացի վերականգնող Ֆաբրիցիո Իակոպինիի գլխավորությամբ «Գիշեր» որմնանկարն ապամոնտաժվել է և ենթարկվել վերականգման։ Վերականգնման աշխատանքներին մասնակցել են նաև Ֆաբրիցիո Իակոպինիի ուսանողները։ Որմնանկարի վերականգնման աշխատանքներն իրականացվել են գործարար Սամվել Ալեքսանյանի ընտանիքին պատկանող «Ալեքսանյանների ընտանիք» ՀԿ֊ի միջոցներով։
Վերականգնումից հետո Մինաս Ավետիսյանի «Գիշեր» որմնանկարը տեղադրվել է Նոր Նորք վարչական շրջանում գտնվող Մեգամոլ Արմենիա առևտրի և ժամանցի կենտրոնում, որտեղ որմնանկարի համար առանձին տարածք է հատկացվել։
Որմնանկարը համարվում է պատմամշակութային հուշարձան և պատկանում է Հայաստանի Հանրապետությանը։


== Ծանոթագրություններ ==


== Արտաքին հղումներ ==
Մինասի «Գիշեր» որմնանկարը կործանման եզրին է Գյումրի քաղաքի կիսավեր գործարաններից մեկում գտնվող Մինաս Ավետիսյանի «Գիշեր» որմնանկարը կործանման եզրին է։
Գենջյան

Գենջյան, հայկական ազգանուն։


== Ազգանունը կրողներ ==
Մագդալինա Ղուկասի Գենջյան (1863-1940), երգչուհի, մանկավարժ։
Միրզա Գենջյան (՞-1915), հայ բժիշկ։
Հակոբ Գենջյան (Կարա-Դարվիշ, 1872-1932), գրող, թարգմանիչ։


== Ծանոթագրություններ ==
Նիկա (մարզադաշտ)

«Նիկա» (ռուս.՝ Ника), ֆուտբոլային մարզադաշտ Ալեքսանդրիա քաղաքում։ Մարզադաշտը կարող է ընդունել 7000 հանդիսականի։ «Ալեքսանդրիա» ֆուտբոլային ակումբի տնային մարզադաշտն է։ 2004-2006 թթ. իր տնային հանդիպումներն է այստեղ անցկացրել նաև «Կրիստալ Ալեքսանդրիա» ֆուտբոլային ակումբը։ Մարզադաշտի 70 տոկոսը ծածկի տակ է։ Մարզադաշտը ունի կոնֆերանս դահլիճ։


== Ծանոթագրություններ ==


== Արտաքին հղումներ ==
Պաշտոնական էջը Ուկրաինայի ֆուտբոլի Ֆեդերացիայի կայքում
Ակիտա

Ակիտա (ճապ.՝ 秋田市 Akita-shi), քաղաք Ճապոնիայում, Ակիտա պրեֆեկտուրայի մայրաքաղաքը։ Տվյալ կարգավիճակում է գտնվում 1997 թվականի ապրիլի 1-ից։
Քաղաքը զբաղեցնում է 906.09 քառակուսի կիլոմետր տարածք։ 2016 թվականի տվյալների համաձայն քաղաքում բնակվում է 314 662 մարդ։ Միջին խտությունը կազմում է 347 մարդ/կմ2։


== Կլիմա ==
Ակիտան գտնվում է մերձարևադայձային մուսոնային կլիմայական գոտում։ Գտնվում է մայրցամաքային մուսոնային կլիմայական գոտու սահմանին։ Այդ հատկանիշներով քաղաքը նման է ԱՄՆ տնտեսական մայրաքաղաք Նյու Յորքին։


== Քույր քաղաքներ ==
  - Լանչժոու, Հանսու, Չինաստան, 1982 թվականից
  - Պասաու, Գերմանիա, 1984 թվականից
 -  Մալաբոն, Ֆիլիպիններ,  1987 թվականից
 - Քենայ, Ամերիկայի Միացյալ Նահանգներ
 - Սենթ Քլաուդ, Ամերիկայի Միացյալ Նահանգներ, 1993 թվականից
 - Վլադիվոստոկ, Պրիմորիեի երկրամաս, Ռուսաստան, 1992 թվականից


== Ծանոթագրություններ ==


== Արտաքին հղումներ ==
Official Website (ճապոներեն)
Հարանց անապատի դպրոց

Հարանց անապատի դպրոց, ուսումնական հաստատություն Հարանց անապատում։ Հիմնել է Մովսես Գ Տաթևացին 1614-ին։ Աշակերտների թիվը հասել է 60-ի։ Դասասաց վարդապետներ են եղել Կիրակոս Տրապիզոնցին, Ներսես Մոկացին, Մովսես և Թոմաս Տաթևացիները, Դավիթ Շամքորեցին։ Դասավանդվել են գրչության արվեստ, ժամասացություն, Հին և Նոր կտակարանների մեկնություն։ Հարանց անապատի դպրոցը կրթել է ընթերցասեր կրոնական գործիչներ, որոնք հետագայում հիմնել են իրենց միաբանությունները։ Հարանց անապատի դպրոցը նաև գրչության կենտրոն էր։ Այնտեղ ընդօրինակել են ոչ միայն ձեռագրեր, այլև կազմվել դասագրքեր, ժողովածուներ։ Մաշտոցի անվան Մատենադարանում պահվում են դդ 1831, 3622, 7366 և այլ ձեռագրերի ժողովածուներ։
Սուլոս

Սուլոս (ռուս.՝ Сулос), գետ Ռուսաստանում, հոսում է Կարելական ինքնավար հանրապետությունում։ Թափվում է Սուկկ լիճ Սուկկոզերկա։ Գետի երկարությունը 16 կմ է, ավազանի տարածքը 167 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Սվիր, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100212102000015017
Հիդրոլոգիական ուսումնասիրությունների կոդը - 102001501
Ավազանի կոդը - 01.04.01.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սան Պիետրո դի Կադորե

Սան Պիետրո դի Կադորե (իտալերեն՝ San Pietro di Cadore), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 1833 մարդ (2007), բնակչության խտություն՝ 35 մարդ/կմ²։ Զբաղեցնում է 52 կմ² մակերես։ Փոստային ինդեքս՝ 32040։ Հեռախոսային կոդ՝ 0435։
Սան Պիետրո դի Կադորեն երկու հայտնի իտալացի դահուկորդների՝ Օլիմպիական խաղերի և աշխարհի չեմպիոններ Մաուրիլիո Դե Սոլտի և Սիլվիո Ֆաուների ծննդավայրն էր։
Սուրբ Պետրոս Առաքյալը և Սուրբ Լուչիա Սիրակուզացին հարգվում են որպես կոմունայի հովանավորներ։ Տոնակատարությունը դեկտեմբերի 13-ին է։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Օբրիվ (այլ կիրառումներ)

Օբրիվ, կարող է վերաբերել՝

Օբրիվ - գյուղ, Ուկրաինայի Դոնեցկի մարզի Նովոազովսկի շրջանում
Օբրիվ - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Սեմ Լեյսի

Սեմուել «Սեմ» Լեյսի (անգլ.՝ Samuel "Sam" Lacey, մարտի 28, 1948(1948-03-28), Indianola, Միսսիսիպի, ԱՄՆ - մարտի 14, 2014(2014-03-14), Կանզաս Սիթի, Միսսուրի, ԱՄՆ), ամերիկացի պրոֆեսիոնալ բասկետբոլիստ։


== Վաղ տարիներ ==
Սեմ Լեյսին ծնվել է Միսսիսիպի նահանգի Ինդիանոլա քաղաքում։ Սովորել է Ջենտրի Ինդիանոլյան դպրոցում, որտեղ խաղացել է տեղի բասկետբոլային ակումբի կազմում։


== Խաղացողի կարիերա ==
Խաղացել է կենտրոնականի դիրքում։ Սովորել է Նյու Մեքսիկո նահանգի համալսարանում։ 1970 թվականի NBA դրաֆթի ժամանակ ընտրվել է «Ցինցինատի Ռոյալզ» ակումբի կողմից՝ 5-րդ համարի ներքո։ Հետագայում հանդես է եկել «Կանզաս Սիթի Քինգս/Կանզաս Սիթի Օմահա», «Նյու Ջերսի Նեթս» և «Կլիվլենդ Կավալիերս» ակումբների կազմում։ NBA-ում ընդհանուր առմամբ անցկացրել է 13 մրցաշրջան։ Մեկ անգամ մասնակցել է NBA բոլոր աստղերի խաղին (1975)։ Նրանից հետո «Սակրամենտո Քինգս»-ը անմահացրել է 44-րդ համարը։ NBA կարիերայի ընթացքում ընդհանուր առմամբ խաղացել է 1002 խաղ, որոնցում հավաքել է 10 303 միավոր (10,3 մ/խ), կատարել է 9687 անդրադարձ, 3754 փոխանցում, 999 խլում և 1160 բլոկշոտ։


== Մահ ==
Սեմ Լեյսին մահացել է 2014 թվականի մարտի 14-ին Միսուրի նահանգի Կանզաս Սիթի քաղաքում 66-ամյա հասակում ոչ բռնի մահով։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Sam Lacey, a Top Center in the N.B.A., Dies at 66(անգլ.)
Փոքր խայտաբղետ փայտփոր

Փոքր խայտաբղետ փայտփոր (լատ.՝ Picoides minor, հոմանիշ լատ.՝ Dendrocopos minor), բնակվում է Եվրոպայում, Ասիայում, Կամչատկայում, Աֆրիկայում, Միջերկրական ծովի ափերին, Ալժիրում, Կովկասում և Իրանում։ Թռչունները լինում են ճնճղուկից մեծ, պարանոցի վերին մասը, մեջքը կիսով չափ, թևերը և պոչը հիմնականում լինում են սև գույնի, ճակատը, այտերը և մեջքի մյուս կեսը, թևերի վրայի լայնակի շերտերը, պոչի եզրային փետուրները, որովայնը՝ սպիտակ։ Հիմնականում արուի վերին մասը կարմիր է, իսկ էգինը՝ սև։ Քաշը լինում է 21–25 գրամ։ Փոքր խայտաբղետ փայտփորները Հայաստանում համարվում են նստակյաց թռչուններ։ Հայաստանում թռչունները շատ քիչ են և հիմնականում հանդիպում են հյուսիսային շրջանների անտառներում։ Նրանք շատ ճարպկորեն մագլցում են նաև ծառերի ճյուղերի վրայով։ Սնվում են միջատներով։ Ձմռանը կարելի է նրանց հանդիպել երաշտահավերի խմբերի հետ։ Որպես հազվագյուտ տեսակ Հայաստանի սահմաններում պահպանվում է օրենքով։


== Ձայն ==
Ձայնը բարձր է, նման է բազեի ճիչի։ Փոքր խայտաբղետ փայտփորն արձակում է «կի–կիկի–կի» ձայներ։


== Բազմացում ==
Բնակվում է փչակներում, փորում է իր համար սեփական բույն։ Բնի խորությունը հասնում է մինչև 10–20 սմ, երկարությունը հասնում է մինչև 10–12 սմ, իսկ տրամագիծը՝ 32–38սմ։ Ձվադրում է հիմնականում 3–8 (հազվագյուտ դեպքերում 5–6) ձու։ Ձվերը լինում սպիտակ գույն։ Ձվի չափսը 17—22 х 13—16 մմ։ Ինկուբացիոն շրջանը սկսվում է վերջին ձուն դնելուց հետո և տևում է 10–11 օր։


== Ծանոթագրություններ ==


== Գրականություն ==
Дементьев Г. П., Гладков Н. А. Птицы Советского Союза. — Советская наука, 1951. — Т. 1. — 652 с.
Рябицев В. К. Птицы Урала, Приуралья и Западной Сибири։ Справочник-определитель. — Екатеринбург։ Изд-во Уральского университета, 2001. — 608 с. — ISBN 5-7525-0825-8.
Степанян Л. С. Конспект орнитологической фауны России и сопредельных территорий. — М.։ Академкнига, 2003. — 727 с.
Mullarney, Killian; Lars Svensson; Dan Zetterström & Peter J. Grant. Птицы Европы = Birds of Europe. — United States։ Princeton University Press, 2000. — 400 с. — ISBN 978-0-691-05054-6. (англ.)
S. Cramp, K. E. L. Simmons. Vol. IV - Terns to Woodpeckers // The Birds of the Western Palearctic. — Oxford University Press, 1986. — 960 с. — ISBN 0198575076. (англ.)
Gorman, Gerard. Woodpeckers of Europe. A Study to European Picidae. — Chalfont։ Bruce Coleman, 2004. — 192 с. — ISBN 1-87284-205-4. (англ.)
Winkler, Hans; Christie, David A. 2002. Family Picidae (Woodpeckers) in del Hoyo, J., Elliott, A., & Sargatal, J., eds. Volume 7։ Jacamars to Woodpeckers // Путеводитель по птицам мира = Handbook of the birds of the world. — Barcelona։ Lynx Edicions, 2002. — ISBN 84-87334-37-7.


== Արտաքին հղումներ ==
Տեղեկություններ Archived 2015-07-02 at the Wayback Machine.
Ստավոկ (այլ կիրառումներ)

Ստավոկ, կարող է վերաբերել՝

Ստավոկ - գյուղ, Ուկրաինայի Խմելնիցկիի մարզի Բելոգորսկի շրջանում
Ստավոկ - գյուղ, Ուկրաինայի Վոլինի մարզի Կիվերցիի շրջանում
Ստավոկ - գյուղ, Ուկրաինայի Վոլինի մարզի Տուրիի շրջանում
ESPN

ESPN, ամերիկյան կաբելային մարզական հեռուստաընկերություն, հիմնվել է Բիլ Ռասմուսենի և Սկոտ Ռասմուսենի կողմից, եթեր է հեռարձակվում 1979 թվականի սեպտեմբերի 7-ից։ Մինչ 1985 թվականը կրել է «Entertainment and Sports Programming Network» անվանումը։ Հեռուստաընկերությունը վերահսկվում է «ABC Inc.» մեդիահոլդինգի կողմից (80 %), որը պատկանում է «The Walt Disney Company» ընկերությանը։ Բաժնետոմսերի 20%-ը պատկանում է «Hearst Corporation» ընկերությանը։ ESPN-ը իրեն անվանում է «Սպորտի համաշխարհային լիդեր»։ Հեռուստաալիքը հիմնականում հեռարձակում է մարզական մրցումներ ուղիղ եթերում, երբեմն՝ տեսագրությունները, նաև մարզական բնույթի լրատվական հաղորդումներ, թոկ-շոուներ և վավերագրական ֆիլմեր։
Հեռուստաընկերության կենտրոնական գրասենյակը գտնվում է Կոնեկտիկուտ նահանգի Բրիստոլ քաղաքում։ Ընկերության նախագահն է Ջորջ Բոդենհայմերը։(անգլ.՝ George Bodenheimer)


== Լրացուցիչ հեռուստաալիքներ ==
ESPN2 [1]
ESPN3 [2]
ESPN Films [3]
ESPNews
ESPNU [4]
ESPN Classic [5]
ESPN Deportes [6]
ESPN Plus [7]
ESPN on ABC
ESPN America [8]
Longhorn Network [9]
ESPN Brasil
ESPN (UK)
TSN


== Արտաքին հղումներ ==
Պաշտոնական կայք (անգլ.)


== Ծանոթագրություններ ==
Վահագն Հայրապետյան

Վահագն Կարապետի Հայրապետյան (օգոստոսի 30, 1968(1968-08-30), Երևան, Հայկական ԽՍՀ, ԽՍՀՄ), հայ ջազային երաժիշտ, դաշնակահար, ՀՀ արվեստի վաստակավոր գործիչ, «Կատուներ» ավանգարդ-ջազ-ռոքային խմբի ղեկավար, «Armenian Navy Band» խմբի մասնակից։


== Կենսագրություն ==
Վահագն Հայրապետյանը ծնվել է 1968 թվականին՝ Երևանում։ Մանուկ հասակից զբաղվել է երաժշտությամբ։ Ավարտել է Երևանի Չայկովսկու անվան երաժշտական հատուկ դպրոցի դաշնամուրի բաժինը, ապա՝ Երևանի Կոմիտասի անվան պետական կոնսերվատորիայի կոմպոզիցիայի բաժինը։ Ջազ երաժշտությամբ սկսել է հետաքրքրվել և սովորել Նյու Յորքում, համաշխարհային ջազ լեգենդներ Բարրի Հարրիսից և Ֆրենկ Հյուիթից։ Հանդես է եկել մի շարք աշխարհահռչակ ջազմենների հետ, որոնցից են Իգոր Բուտմանը, Դանիիլ Կրամերը, Էլվին Ջոնսը, Բարրի Հարրիսը։
Նյու Օրլեանում թողարկել է 3 ձայնասկավառակ՝ 

«Love for sale»
«Tripp to New Orleans»
«Bop it up»:1998 թվականից «Armenian Navy Band» խմբի դաշնակահարն է։
2005 թվականին հիմնել է «Կատուներ» խումբը։
2011 թվականին թողարկել է «Singin′& Swingin» ձայներիզը։
Մի շարք ֆիլմերի երաժշտության հեղինակ է՝

«Խճճված զուգահեռներ»
«Եթե բոլորը...»
«Շորն ու շորշորը»


== Ընտանիք ==
Հայր՝ Կարապետ Հայրապետյան, ջութակահար
Մայր՝ Ալիսա Ադամյան, ջութակահար, մանկավարժ
Քույր՝ Արև Պետրոսյան, նկարիչ-ձևավորող, ՀՀ վաստակավոր նկարիչ
Եղբայր՝ Արեգ Պետրոսյան, քանդակագործ


== Պարգևներ, կոչումներ և մրցանակներ ==
ՀՀ արվեստի վաստակավոր գործիչ (2008)
2013 թ. արժանացել է հայկական «Հայակ» ազգային կինոյի մրցանակաբաշխության «Լավագույն կոմպոզիտոր» մրցանակին՝ «Եթե բոլորը» ֆիլմի համար
Վիլնյուսի ջազ փառատոնում արժանացել է «Գրան Պրի» մրցանակի
Հայաստանի մշակույթի նախարարության շնորհակալագիր, 2017


== Ծանոթագրություններ ==


== Արտաքին հղումներ ==
Վահագն Հայրապետյան
Armen Hyusnunts And Vahagn Hayrapetyan At Forsh Club Yerevan Armenia
A Jazzman's Journey: Our Interview with Vahagn Hayrapetyan Archived 2016-03-12 at the Wayback Machine.
Լեշչենկի (գյուղ, Դերգաչևի քաղաքային խորհուրդ)

Անվան այլ կիրառումների համար տե՛ս՝ ԼեշչենկիԼեշչենկի (ուկրաիներեն՝ Лещенки), գյուղ Ուկրաինայի Խարկովի մարզի Դերգաչևի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրո-Իվանովսկի գյուղական խորհուրդ (Խարկովի մարզ)

Պետրո-Իվանովսկի գյուղական խորհուրդ  (ուկրաիներեն՝ Петро-Іванівська сільська рада), Ուկրաինայի Խարկովի մարզի Դվուրեչանսկի շրջանում։
2001 թվականի տվյալներով Պետրո-Իվանովսկի գյուղական խորհրդում բնակվում էր 803 մարդ։ Բնակավայրը զբաղեցնում է 52.64 կմ² տարածք։ Բնակչության խտությունը կազմում էր 15.26 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Տրոիցկոե (գյուղ, Ժուկովսկի շրջան)

Անվան այլ կիրառումների համար տե՛ս՝ ՏրոիցկոեՏրոիցկոե (ռուս.՝ Троицкое), գյուղ Ռուսաստանի Կալուգայի մարզի Ժուկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 628 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուստե (գյուղ, Ալիկովսկի շրջան)

Անվան այլ կիրառումների համար տե՛ս՝ ՈւստեՈւստե (ռուս.՝ Устье, չուվաշերեն՝ Çулавăç), գյուղ Ռուսաստանի Չուվաշիա հանրապետության Ալիկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազբուղա

Ազբուղա, գյուղ Արևելյան Հայաստանում, Կարսի մարզի Կարսի գավառում, Սարիղամիշի շրջանում։ Գտնվում էր Սարիղամիշից 10-11 կմ հյուսիս-արևելք։
1907 թ.-ին ուներ 120 թուրք բնակիչ։ Բնակիչների հիմնական զբաղվածությունը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Կենտոն Դյութի

Կենտոն Դյութի (անգլ.՝ Kenton Duty, մայիսի 12, 1995(1995-05-12), Պլանո), ամերիկացի դերասան, երգիչ և պարող։ «Երիտասարդ դերասան» անվանակարգի թեկնածու (2012)։ Նա ունի երկու կրտսեր եղբայր, զույգ քույրեր, ովքեր ծնվել են 1999 թվականին։ 2010 թվականին Դյութին ապրել է Լոս Անջելեսում ծնողների և զույգ քույրերի հետ։


== Կարիերա ==
2004 թվականին, 9 տարեկան հասակում Դալլասում Դյութին սկսել է իր դերասանական կարիերան, խաղացել է Դալլասի Սուրբ Ծննդյան երգի և թատրոնի երաժշտական ներկայացման մեջ։ Կենտոն Դյութին սկսել է խաղալ ֆիլմերում 2006 թվականից։ Ավելի հայտնի է դարձել «Պարի տենդը» հեռուստասերիալում Գյունտեր Խեսսենխեֆֆերի դերակատարում (2010), որի արդյունքում դարձել է «Երիտասարդ դերասան» անվանակարգի թեկնածու (2012)։ Հանդիպել է Կարոլային Սանշայնի հետ։


== Ֆիլմագրություն ==


== Ծանոթագրություններ ==
Ֆիոլետովո

Ֆիոլետովո (նախկինում՝ Նիկիտինո),
գյուղ Հայաստանի Հանրապետության Լոռու մարզի Գուգարքի տարածաշրջանում՝ Վանաձոր քաղաքից 25 կմ հարավ արևելք, Վանաձոր-Դիլիջան ավտոճանապարհին։ Բնակիչները ամբողջությամբ մոլոկաններ են, որոնք Ցարական Ռուսաստանի գերիշխանության ժամանակ հիմնել են գյուղը Նիկիտինսկոյե անունով։ 1936 թվականին վերանվանվել է Բաքվի 26 կոմիսարներից մեկի՝ Իվան Ֆիոլետովի անունով։
2011 թվականի դրությամբ ուներ շուրջ 1325 բնակիչ, որոնք հիմնականում զբաղվում են բանջարաբուծությամբ և անասնապահությամբ։


== Կլիման ==
Ձմեռները խիստ են՝ հունվարին 3°С միջին ջերմաստիճանով։ Ամառները զով են, օգոստոսին միջին ջերմաստիճանը՝ 15°С։ Տարեկան տեղումների քանակը՝ 700 մմ։


== Երկաթգիծ ==
Նախատեսվում է կառուցել Վանաձոր-Ֆիոլետովո երկաթուղային ճյուղը, որը իրար կմիացնի Երևան-Հրազդան-Իջևան-Աղստև և Մասիս-Թբիլիսի-Գյումրի երկաթուղային գծերը։


== Բնակչություն ==
Ֆիոլետովոյի ազգաբնակչության փոփոխությունը.


== Տես նաև ==
Ֆիոլետովոյի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
(4766) Մալին

(4766) Մալին (անգլ.՝ Malin), աստերոիդ աստերոիդների հիմնական գոտում։ Հայտնաբերվել է 1987 թվականի մարտի 28-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,591951 ա. մ., առավելագույնը մոտենում է 2,2396 ա. մ. հեռավորության վրա և հեռանում 2,9443 ա. մ.։ Արեգակի շուրջ մեկ ամբողջական պտույտ է կատարում 1524,19 երկրային օրվա ընթացքում, իր ուղեծրով շարժվելով միջինում 0,236191 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4766) Մալին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)